**OBAVIJEST**

**O SUFINANCIRANJU REDOVITOG PROGRAMA**

**RANOG I PREDŠKOLSKOG ODGOJA I OBRAZOVANJA**

**DJEČJEG VRTIĆA „LEPTIRIĆ LU“**

Sukladno Programu javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2019. godinu (Službeni glasnik Grada Zagreba, 28/18) sredstvima proračuna Grada Zagreba sufinanciraju se odobreni redoviti programi za djecu predškolske dobi u vjerskim i privatnim dječjim vrtićima u Gradu Zagrebu. U okviru osiguranih sredstava iz gradskog proračuna tim će se vrtićima osiguravati sredstva za redoviti 10-satni program ranog i predškolskog odgoja i obrazovanja (odnosno program kraćeg trajanja za djecu s teškoćama u razvoju) po djetetu s prebivalištem na području Grada Zagreba kako slijedi:

|  |  |  |
| --- | --- | --- |
| **PRIHODOVNI CENZUS** | **MJESEČNI IZNOS SUFINANCIRANJA PO DJETETU IZ PRORAČUNA GRADA ZAGREBA** | **MJESEČNI IZNOS SUFINANCIRANJA PO DJETETU IZ PRORAČUNA GRADA ZAGREBA za dijete koje boravi u vrtiću do 5 dana** |
| **1. prosječni mjesečni prihod po članu zajedničkog kućanstva (ostvaren u prethodnoj godini) od 4.501,00 i više** | page1image11888 **1.300,00 kn** | **520,00** |
| **2. prosječni mjesečni prihod po članu zajedničkog kućanstva (ostvaren u prethodnoj godini) od 3.500,00 do 4.500,00 kn** | **1.450,00 kn** | **580,00** |
| **3. prosječni mjesečni prihod po članu zajedničkog kućanstva (ostvaren u prethodnoj godini) od 2.501,00 do 3.500,00 kn** | page1image28672**1.600,00 kn** | **640,00** |
| **4. prosječni mjesečni prihod po članu zajedničkog kućanstva (ostvaren u prethodnoj godini) do 2.500,00 kn** | page1image36080  **1.750,00 kn** | **700,00** |

Ostvareni prihodi svih članova zajedničkog kućanstva u prethodnoj godini umanjuju se za iznos poreza i prireza, iznos plaćen za rate stambenog kredita (do najviše 12 rata) po ugovoru za nekretninu kojom se rješava stambeno pitanje obitelji i iznos plaćen za slobodno ugovorenu najamninu za potrebe stanovanja obitelji u stambenom prostoru najmodavca (do najviše 12 mjesečnih najamnina).

**Predškolska ustanova će utvrditi iznos sufinanciranja redovitog programa na temelju sljedećih dokumenata:**

**1. Zahtjev za sufinanciranje redovitog programa ranog i predškolskog odgoja i obrazovanja 2. Izjava o članovima zajedničkog kućanstva za 2018. godinu** (zajedničko kućanstvo čine bračni drugovi, izvanbračni drugovi, djeca i drugi srodnici koji zajedno žive, privređuju, odnosno ostvaruju prihode na drugi način i troše ih zajedno)

**3. Izjava o prihodima zajedničkog kućanstva za 2018. godinu** (izjava o prihodima zajedničkog kućanstva u prethodnoj godini, radi utvrđivanja akontacijskog iznosa sudjelovanja roditelja/skrbnika u cijeni programa do dostave propisanih dokaza)

**Rok dostave do 28. veljače 2019. godine. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Ispunjavanje uvjeta za sufinanciranja redovitog programa ranog i predškolskog odgoja i obrazovanja u vjerskoj ili privatnoj predškolskoj ustanovi izračunt će se na temelju** dokaza o ostvarenom prihodu svih članova zajedničkog kućanstva u prethodnoj godini, umanjenom za iznos poreza i prireza, umanjenjem iznosa plaćenog za rate stambenog kredita za nekretninu kojom se rješava stambeno pitanje obitelji ili iznosa plaćenog za slobodno ugovorenu najamninu za potrebe stanovanja obitelji u stambenom prostoru.

Kako bi ispunilu navedene uvijete za subvenciju, kao dokaz treba prikupiti slijedeću dokumentaciju:

-  **potvrde Porezne uprave Ministarstva financija o visini dohotka za sve članove zajedničkog kućanstva u prethodnoj godini (2018.)**

* -  **ugovor o stambenom kreditu**, dokaz o **uplaćenim ratama** u prethodnoj godini (do najviše 12 rata) ili  **ugovor o najmu stana**, dokaz o **uplaćenoj najamnini** u prethodnoj godini (do najviše 12 mjesečnih najamnina)'
* \*DOKAZI KOJI SE DOSTAVLJAJU SAMO U SLUČAJU PROMJENA:

- **dokaz o prebivalištu djeteta** (uvjerenje MUP-a o prebivalištu djeteta, važeća osobna iskaznica ili putovnica)

Dokazi o članovima zajedničkog kućanstva:

- **preslike osobnih iskaznica** odnosno uvjerenja MUP-a o prebivalištu članova zajedničkog kućanstva

**Rok dostave do 22. ožujka 2019. godine.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zahtjev za sufinanciranje** redovitog programa ranog i predškolskog odgoja i obrazovanja i **Izjava o prihodima** zajedničkog kućanstva za 2018. godinu mogu preuzeti u vrtiću ili na web-stranici DJEČJEG VRTIĆ „LEPTIRIĆ LU“ ([www.leptiric-lu.hr](http://www.leptiric-lu.hr)), te se isti dostavlja predškolskoj ustanovi najkasnije do 28. veljače 2019. godine.

Na osnovu prethodno navedena dva dokumenta (Zahtjeva za sufinanciranje i Izjave o prihodima) vjerske i privatne predškolske ustanove utvrditi će akontacijski iznos sufinanciranja redovitog programa iz sredstava Proračuna Grada Zagreba za djecu s prebivalištem na području Grada Zagreba.

**Roditelji/skrbnici dužni su do 22. ožujka 2019. godine dostaviti predškolskoj ustanovi Porezne potvrde o visini prihoda za 2018.godinu za članove zajedničkog kućanstva, dokaze o iznosu uplaćenog stambenog kredita i najamnine za 2018. godinu te dokaze o eventualnim promjenama prebivališta članova zajedničkog kućanstva**.

**Roditelji/skrbnici djece s prebivalištem na području Grada Zagreba koji ne dostave dokumentaciju na temelju koje se može utvrditi iznos sufinanciranja redovitog programa prema navedenim kriterijima, ostvaruju pravo na najniži iznos subvencije u iznosu od 1.300,00 kuna.**